नौएडा। विश्व स्ट्रोक दिवस की पूर्व संध्या पर आज नौएडा के सेक्टर 62 में फोर्टिस हास्पीटल के न्यूरोसर्जरी विभाग की ओर से वॉकाथन का आयोजन किया गया। इस वॉकाथन की अगुआई फोर्टिस हाॅस्पिटल के न्यूरोसर्जरी विभाग के अतिरिक्त निदेशक डॉ. राहुल गुप्ता, न्यूरोलॉजी विभाग की प्रमुख डॉ. ज्योति बाला शर्मा तथा इमरजेंसी विभाग की अतिरिक्त निदेशक डॉ. दिना जे. शाह ने की। इस मौके पर स्ट्रोक के बारे में जागरूकता कायम करने के लिए स्वास्थ्य चर्चा का भी आयोजन किया गया।